laion/Wikipedia-Exotic huggingface dataset:
৮ নং ওয়ার্ড, কলকাতা পৌরসংস্থা

৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বাগবাজার অঞ্চল নিয়ে গঠিত। এটি কলকাতা পৌর-প্রশাসনের একটি নির্বাচন কেন্দ্র এবং শ্যামপুকুর বিধানসভা কেন্দ্রের অন্তর্গত। ৮ নং ওয়ার্ডের উত্তর দিকে রয়েছে সরকারবাড়ি লেন, বোসপাড়া লেন, নিবেদিতা লেন, রামকান্ত বসু লেন, গিরিশ অ্যাভিনিয়, রবীন্দ্র সরণি ও হুগলি নদী; পূর্ব দিকে রয়েছে শচীন মিত্র লেন, রবীন্দ্র সরণি ও গোপেশ্বর পাল স্ট্রিট; দক্ষিণ দিকে রয়েছে ভূপেন্দ্র বসু অ্যাভিনিউ, শ্যামবাজার স্ট্রিট, রাজা নবকৃষ্ণ স্ট্রিট, কুমারটুলি স্ট্রিট ও দুর্গাচরণ ব্যানার্জি স্ট্রিট এবং পশ্চিম দিকে রয়েছে হুগলি নদী, গিরিশ অ্যাভিনিউ ও রবীন্দ্র সরণি। উৎস: ডিএনএ পশ্চিমবঙ্গের পৌর নির্বাচনের ফলাফল, ২৮ এপ্রিল ২০১৫ পশ্চিমবঙ্গ প্রবেশদ্বার "Delimitation Commission Order No. 18 dated 15 February 2006" [১৫ ফেব্রুয়ারি ২০০৬ তারিখে সীমানা পুনর্নির্ধারণ কমিশনের আদেশ নং ১৮] (পিডিএফ)। পশ্চিমবঙ্গ (ইংরেজি ভাষায়)। নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ এপ্রিল ২০১৫।  Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩। ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন। "Kolkata Municipal Corporation General Election Results 2010" [কলকাতা পৌরসংস্থার সাধারণ নির্বাচনের ফলাফল ২০১০] (ইংরেজি ভাষায়)। পশ্চিমবঙ্গ সরকার। সংগ্রহের তারিখ ২৩ মার্চ ২০১৫।  প্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।
নারায়ণ রায়

ডা. নারায়ণ রায় (১৯০০ - ১ নভেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন কলকাতা মেডিক্যাল কলেজের মেধাবী ছাত্র, সমাজসেবী, চিকিৎসক ও প্রখ্যাত কমিউনিস্ট নেতা। তিনি ১৯৩০-এর দশকে আন্দামান সেলুলার জেলে "কমিউনিস্ট সংহতি" গড়ে তোলার প্রধান উদ্যোক্তা ছিলেন। বিপ্লবী দলের সঙ্গে তার ঘনিষ্ঠ সম্পর্ক ছিলো এবং ডালহৌসী স্কোয়ার ও কলকাতা বোমা মামলায় তিনি ১৯৩০ সনে যাবজ্জীবন কারাদণ্ডে দণ্ডিত হন। নারায়ণ রায়ের জন্ম কলকাতায়। তার পিতা ডা. ক্ষেত্রনাথ রায়। ২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর দন্ড হয়। নারায়ণকে প্রথমে আলিপুর জেলে এরপর বোম্বের যারবেদা জেলে পাঠানো হয়। তাকে সলিটারি সেলে রাখা হলে তিনি পড়াশোনা করতে থাকেন মার্ক্সবাদী তত্ত্ব ও লেনিন রচনাসমগ্র। নারায়ণকে আবার নিয়ে আসা হল কলকাতায় এবং তারপর সেলুলার জেলে। তিনি জেলে মার্ক্সিস্ট স্টাডি গ্রুপ গঠন করেন। অন্যান্যদের মধ্যে সুরেন্দ্র দত্তর ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৩-৩৫৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।
ভূপালচন্দ্র বসু

ভূপালচন্দ্র বসু (১৯০২ - ২৭ ফেব্রুয়ারি, ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯৩০ সনে ডালহৌসী স্কোয়ার ও কলকাতা বোমা মামলায় তিনি ১৯৩০ সনে ১৫ বছরের দ্বীপান্তর দণ্ডে দণ্ডিত হন এবং আন্দামান সেলুলার জেলে প্রেরিত হন। মুক্তির পর প্রথমে ফরওয়ার্ড ব্লক ও পরে সমাজবাদী আন্দোলনে যোগ দেন। কিছুদিন পশ্চিমবঙ্গে সংযুক্ত সোশ্যালিস্ট পার্টির চেয়ারম্যানের দায়িত্বে ছিলেন। সাম্প্রদায়িক দাঙ্গায়, সমাজসেবায় আর্তের পাশে দাঁড়িয়েছেন। অকৃতদার ছিলেন। ভূপালচন্দ্র বসুর জন্ম বাংলাদেশের ঢাকায়। অনিল রায়ের সংস্পর্শে এসে ছাত্রাবস্থাতেই তার বিপ্লবী জীবন শুরু হয়। তিনি কলকাতা মেডিক্যাল কলেজের ছাত্র ছিলেন। ২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৩-৩৫৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।
বাংলাদেশের জাতীয় সংসদের নির্বাচনী এলাকার তালিকা

এটি বাংলাদেশের জাতীয় সংসদের ৩০০টি নির্বাচনী এলাকার তালিকা। জাতীয় সংসদের সাংসদগণ এইসব নির্বাচনী এলাকার প্রতিনিধিত্ব করেন। বাংলাদেশের জাতীয় সংসদ ৩৫০টি আসন নিয়ে গঠিত, যেখানে মহিলাদের জন্য সংসদের ৫০টি আসন সংরক্ষিত আছে। দলীয় মানদণ্ডে মহিলা সংসদ সদস্যের কোটা নির্ধারিত হয়ে থাকে। বাংলাদেশ নির্বাচন কমিশন বাংলাদেশ সংবিধান দ্বারা "সংসদ নির্বাচনের জন্য নির্বাচনী এলাকার সীমানা নির্ধারণ করা"র জন্য দায়িত্বপ্রাপ্ত (৭ম অধ্যায়, অনুচ্ছেদ ১১৯)। এতে বলা হয়েছে “নির্বাচন কমিশনের দায়িত্ব হল রাষ্ট্রপতি ও সংসদ নির্বাচন পরিচালনা, নির্বাচনের জন্য ভোটার তালিকা প্রস্তুতকরণ, নির্বাচনী এলাকার সীমানা পুনঃনির্ধারণ, আইন কর্তৃক নির্ধারিত অন্যান্য নির্বাচন পরিচালনা (এর মধ্যে সকল স্থানীয় সরকার পরিষদ যেমন: ইউনিয়ন পরিষদ, পৌরসভা, সিটি কর্পোরেশন, উপজেলা পরিষদ, জেলা পরিষদ, পার্বত্য জেলা পরিষদ অর্ন্তভুক্ত) এবং আনুষঙ্গিক কার্যাদির সুষ্ঠু সম্পাদন।” এই তালিকাটি, সংসদের সীমানা পুনর্নির্ধারণ বিধান অধ্যাদেশ, ১৯৭৬ অনুযায়ী ২০১৮ সালে বাংলাদেশ নির্বাচন কমিশন কর্তৃক প্রকাশিত। বাংলাদেশের জাতীয় সংসদ সদস্যদের তালিকা গণপ্রজাতন্ত্রী বাংলাদেশের সংবিধান, সপ্তম ভাগ। নির্বাচন কমিশন বাংলাদেশ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৫।  "জাতীয় সংসদীয় আসনবিন্যাস (২০১৮) গেজেট" (পিডিএফ)। নির্বাচন কমিশন বাংলাদেশ। ৬ মে ২০১৮। ৭ মে ২০১৮ তারিখে মূল (পিডিএফ) থেকে আর্কাইভ করা।  জাতীয় সংসদের আসনের একটি মানচিত্র বর্তমান সকল সংসদ সদস্যের তালিকা ওয়েব্যাক মেশিনে আর্কাইভকৃত ১৩ মে ২০২৩ তারিখে
হাই পারফরম্যান্স ফোরট্রান

হাই পারফরম্যান্স ফোরট্রান (ইংরেজি High Performance Fortran বা HPF) ফোরট্রান ৯০ প্রোগ্রামিং ভাষার একটি সম্প্রসারণ; এতে সমান্তরাল কম্পিউটিং সমর্থন করা হয়েছে। High Performance Fortran Forum (HPFF) এটি তৈরি করে। HPFF-এর আয়োজন ও সভাপতিত্ত্ব করেন রাইস বিশ্ববিদ্যালয়ের কেন কেনেডি। HPF রিপোর্টের প্রথম সংস্করণ ১৯৯৩ সালে প্রকাশিত হয়। ফোরট্রান ৯০-তে উপস্থাপিত অ্যারে সিনট্যাক্সের উপর ভিত্তি করে হাই পারফরম্যান্স ফোরট্রানে বাস্তবায়ন করা হয়েছে গণনার একটি উপাত্ত সমান্তরাল (data parallel) মডেল, এবং এর ফলে একটি অ্যারের গণনার কাজ একাধিক প্রসেসরের সাহায্যে সম্পাদন সম্ভব হয়। এতে এসআইএমডি (SIMD) ও এমআইএমডি (MIMD) উভয় ধরনের কম্পিউটার স্থাপত্যের ক্ষেত্রেই দক্ষ বাস্তবায়ন সম্ভব হয়। ফোরট্রান ৯৫-তে হাই পারফরম্যান্স ফোরট্রানের অনেকগুলি ফিচার অন্তর্ভুক্ত করা হয়। এর উত্তরে আবার HPFF-এর আয়োজন করা হয় এবং HPF ২.০ রিপোর্ট প্রকাশ পায়। হাই পারফরম্যান্স ফোরট্রানের অনেক ফিচার বাস্তবায়ন করা সম্ভব হয়নি। কিন্তু এটি ফোরট্রানের ডিজাইনে প্রভাব ফেলে। উদাহরণস্বরূপ, প্রকাশিতব্য ফোরট্রান-২০০৮ মান ভাষায় BIT উপাত্ত টাইপের কিছু ফাংশন সরাসরি হাই পারফরম্যান্স ফোরট্রান থেকে নেয়া। http://hpff.rice.edu http://wotug.org/parallel/standards/hpf
কচুয়া উপজেলা

কচুয়া উপজেলা নামে বাংলাদেশে দুইটি উপজেলা রয়েছে। যথা: কচুয়া উপজেলা, চাঁদপুর কচুয়া উপজেলা, বাগেরহাট এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বাংলাদেশ জাতীয় ক্রিকেট দলের অধিনায়কদের তালিকা

এটি আন্তর্জাতিক পর্যায়ে বাংলাদেশ জাতীয় ক্রিকেট দলের সকল অধিনায়কের তালিকা। জুন ২৬ ২০০০ তারিখে বাংলাদেশ আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যভূক্ত হয়। এর কিছু পরেই দলটি ৯ নভেম্বর, ২০০০ তারিখে সফরকারী ভারতের বিপক্ষে প্রথম টেস্ট খেলে। এর আগে ১৯৭৭ সাল থেকে বাংলাদেশ আইসিসি’র সহযোগী সদস্য ছিল। টেস্ট বহির্ভূত দেশগুলোর শীর্ষস্থানীয় প্রতিযোগিতা আইসিসি ট্রফিতে ছয়বার অংশ নেয়। দলটি একদিনের আন্তর্জাতিক ও টুয়েন্টি২০ আন্তর্জাতিকে (টি২০আই) কিছুটা সাফল্য পায়। তবে, টেস্টে বাংলাদেশের রেকর্ড ততোটা ভাল নয়। সাম্প্রতিক বছরগুলোয় দেশটির সাফল্য চোখে পড়ার মতো ও নিজেদেরকে টেস্ট আঙ্গিনায় অন্যতম শক্তিধর দেশ হিসেবে মেলে ধরতে প্রয়াস চালাচ্ছে। মন্তব্য: ১এশিয়ান টেস্ট চ্যাম্পিয়নশিপ এটি তাদের তালিকা যারা কমপক্ষে একটি একদিনের খেলায় বাংলাদেশ জাতীয় দলের অধিনায়কত্ব করেছেন। তালিকাটি সর্বশেষ ১৮ জুন ২০০৫ অস্ট্রেলিয়ার বিপক্ষে একদিনের খেলার সময় পর্যন্ত। যেখানে খেলোয়াড়ের তালিকায় ড্যাগার (†) দেয়া আছে, সেখানে বুঝতে হবে খেলোয়াড়কে সামান্য সময়ের জন্য অধিনায়ক করা হয়েছে। একদিনের আন্তর্জাতিক খেলায় বাংলাদেশের সবচেয়ে বড় জয় অস্ট্রেলিয়াকে হারানো যা ঘটেছিল ১৮ জুন ২০০৫ তারিখে। অন্যান্য যে সকল দলকে বাংলাদেশ হারিয়েছে তারা হচ্ছে পাকিস্তান ও স্কটল্যান্ড (দু’টিই ১৯৯৯ ক্রিকেট বিশ্বকাপে), কেনিয়া, জিম্বাবুয়ে, ভারত, শ্রীলঙ্কা, হংকং, বারমুডা, দক্ষিণ আফ্রিকা ইত্যাদি। বাংলাদেশ প্রথম আন্তর্জাতিক টি২০আই খেলে ২০০৬ সালের নভেম্বর মাসে। এটি তাদের তালিকা যারা কমপক্ষে একটি একদিনের খেলায় বাংলাদেশ অনূর্ধ্ব-১৯ ক্রিকেট দলের অধিনায়কত্ব করেছেন। তালিকাটি সর্বশেষ ২০০৪ সালে ইংল্যান্ডের বিপক্ষে একদিনের খেলার সময় পর্যন্ত। বাংলাদেশের স্মরণীয় বিজয় হচ্ছে অনূর্ধ্ব-১৯ বিশ্বকাপে প্লেট জেতা, যা গ্রুপ পর্যায় থেকে উত্তীর্ণ হতে না পারা দলগুলোর মধ্যে একটি প্রতিযোগিতা। ১৯৯৭/৯৮ ও ২০০৩/০৪ সালে তারা দু’বার প্লেট জিতেছে এবং শেষবার অস্ট্রেলিয়াকে হারিয়ে তারা প্লেট জিতেছে। টেস্ট খেলুড়ে দেশগুলোরা বাইরের দলগুলোর জন্য আইসিসি ট্রফি সবচেয়ে বড় প্রতিযোগিতা। বাংলাদেশ টেস্ট মর্যাদা পাওয়ার আগে আইসিসি ট্রফি খেলেছে। যারা বাংলাদেশের হয়ে আইসিসি ট্রফিতে অধিনায়কত্ব করেছেন এটি তাদের তালিকা। বাংলাদেশী টেস্ট ক্রিকেটারদের তালিকা বাংলাদেশী ওডিআই ক্রিকেটারদের তালিকা "Bangladesh delight at Test status"। BBC News। ২৬ জুন ২০০০। সংগ্রহের তারিখ ২০০৮-০৪-০৮।  "Bangladesh in Tests: A short history"। BBC Sport। ১০ মে ২০০৫। সংগ্রহের তারিখ ২০০৮-০৪-০৮।  "History – 1964 – 1988 – International Cricket Conference"। International Cricket Council। ২০০৮-০৭-২১ তারিখে মূল থেকে আর্কাইভ করা। সংগ্রহের তারিখ ২০০৮-০৪-০৮।  Veera, Sriram (২০ জুন ২০০৯)। "Raqibul and Shakib inspire first overseas series win"। CricInfo। সংগ্রহের তারিখ ২০০৯-১০-০৬।  "Records / Bangladesh / One-Day Internationals / List of captains"। Cricinfo। সংগ্রহের তারিখ ১১ নভেম্বর ২০১১।  "Records / One-Day Internationals / Team Records / Result Summary"। Cricinfo। সংগ্রহের তারিখ ২৫ জুলাই ২০১৯।  ক্রিকেট আর্কাইভ ক্রিকইনফো
ডেভিড লেটারম্যান

ডেভিড লেটারম্যান (ইংরেজিতে: David Letterman; জন্ম এপ্রিল ১২, ১৯৪৭) একজন মার্কিন টেলিভিশন উপস্থাপক, লেখক, অভিনেতা এবং অনুষ্ঠান নির্মাতা। তিনি লেট নাইট উইথ ডেভিড লেটারম্যান নামক একটি টেলিভিশন অনুষ্ঠান উপস্থাপনের জন্য বিশেষভাবে খ্যাত। অনুষ্ঠানটি এনবিসি চ্যানেলে দীর্ঘ ৩৩ বছর ধরে তিনি উপস্থাপনা করেছেন। ২০১৫ সালের মে ২০ তারিখে অনুষ্ঠানটির সমাপ্তি ঘটে। এই অনুষ্ঠানটি মধ্যরাতের একটি টক-শো হিসেবে প্রচারিত হত। যুক্তরাষ্ট্রে সবচেয়ে বেশি কাল ধরে চলা টক-শো এটি। টিভি গাইড ম্যাগাজিনের ৫০ শীর্ষ টিভি তারকার অন্যতম হিসেবে ডেভিড লেটারম্যানকে আখ্যা দেয়া হয়। ডেভিড লেটারম্যান একজন টেলিভিশন অনুষ্ঠান ও চলচ্চিত্র নির্মাতা হিসেবেও কাজ করেছেন। তার কোম্পানি ওয়ার্ল্ডওয়াইড প্যান্টস থেকেই লেট নাইট উইথ ডেভিড লেটারম্যান নির্মাণ করা হয়। কোম্পানিটি বেশ কয়েকটি হাস্যরস অনুষ্ঠানও নির্মাণ করেছে, যার মধ্যে সবচেয়ে জনপ্রিয় এভরিবডি লাভস রেমন্ড। An interview with David Letterman (TV-series)। Charlie Rose, WNET। ১৯৯৬-০২-২৬। ২০০৯-০২-১৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zara, Christopher (মে ২০, ২০১৫)। "Don't Get David Letterman? Maybe It's Generational: Legacy Lost On Many Who Missed NBC's 'Late Night'"। IBT Times। সংগ্রহের তারিখ জুন ১৫, ২০১৫।  "John Oliver Reveals His 5 Comedic Influences"। The Hollywood Reporter। ৭ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৪। [স্থায়ীভাবে অকার্যকর সংযোগ] "Sting, James Corden Sing So Long to David Letterman"। Rolling Stone। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৫।  উদ্ধৃতি ত্রুটি: <ref> ট্যাগ বৈধ নয়; latimes1 নামের সূত্রটির জন্য কোন লেখা প্রদান করা হয়নি "David Letterman Biography"। The New York Times। সংগ্রহের তারিখ ২০০৯-০২-০৩।  Rose, Lacey (২০১৩-১০-০৪)। "CBS Extends David Letterman Contract Through 2015"। The Hollywood Reporter। সংগ্রহের তারিখ ২০১৩-১১-২৩।  "David Letterman signs off after 33 years and 6,028 shows"। Yahoo!। Associated Press। মে ২০, ২০১৫। সংগ্রহের তারিখ মে ২০, ২০১৫।  "Special Collectors' Issue: 50 Greatest TV Stars of All Time"। TV Guide (December 14–20)। ১৯৯৬।  উইকিপিডিয়ার সহপ্রকল্পেডেভিড লেটারম্যান কমন্স হতে মিডিয়া উইকিউক্তি হতে উক্তিসমূহ উইকিউপাত্ত হতে উপাত্ত কার্লিতে ডেভিড লেটারম্যান (ইংরেজি) ইন্টারনেট মুভি ডেটাবেজে ডেভিড লেটারম্যান (ইংরেজি) "ডেভিড লেটারম্যান সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) David Letterman's Feb. 24, 1978 appearance on 90 Minutes Live from CBC Television Official Late Show biography from CBS
অল্টেয়ার ৮৮০০

এমআইটিএস অল্টেয়ার ৮৮০০ ছিল ১৯৭৫ সালে বাজারকৃত একটি মাইক্রোকম্পিউটার, যার ভিত্তি ছিল ইন্টেল ৮০৮০ সিপিইউ। এর ডিজাইনারেরা এটিকে একটি খেলনা কিট হিসেবে শ'খানেক শখের কম্পিউটার ব্যবহারকারীদের কাছে বিক্রি করতে চেয়েছিলেন এবং সে অনুসারে পপুলার ইলেকট্রনিক্‌স ম্যগাজিনে বিজ্ঞাপন দেন, কিন্তু তাদের অবাক করে কিটটি প্রথম মাসেই তার দশগুণ বেশি ব্যবসা করে। ধারণা করা হয় অল্টেয়ার ব্যক্তিগত কম্পিউটার ব্যবহারের বিপ্লবের সূচনা করে। এতে যে প্রোগ্রামিং ভাষাটি ব্যবহার করা হয় তার নাম ছিল অল্টেয়ার বেসিক। অল্টেয়ার বেসিক-ই ছিল মাইক্রোসফটের সর্বপ্রথম উৎপাদিত পণ্য। Reimer, Jeremy (২০০৫-১২-১৫)। "Total share: 30 years of personal computer market share figures"। Ars Technica (ইংরেজি ভাষায়)। সংগ্রহের তারিখ ২০২১-১১-২৭। lay summary (২০১২-১২-০৭)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rojas, Raúl (২০০১)। Encyclopedia of computers and computer history। Chicago [u.a.]: Fitzroy Dearborn। আইএসবিএন 1-57958-235-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Copyright catalogs at the Library of Congress. January 1975 issue of Popular Electronics was published on November 29, 1974. File:Copyright_Popular_Electronics_1975.jpg Ceruzzi, Paul E. (২০০৩)। A History of Modern Computing। Cambridge, MA: MIT Press। পৃষ্ঠা 226। আইএসবিএন 0-262-53203-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "This announcement [Altair 8800] ranks with IBM's announcement of the System/360 a decade earlier as one of the most significant in the history of computing." Freiberger, Paul; Swaine, Michael (২০০০)। Fire in the Valley: The Making of the Personal Computer। New York: McGraw-Hill। আইএসবিএন 0-07-135892-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এম্পায়ার অ্যাওয়ার্ডস

এম্পায়ার অ্যাওয়ার্ডস (ইংরেজিতে: Empire Awards) একটি বার্ষিক ব্রিটিশ পুরস্কার যা কোন ব্যক্তিকে চলচ্চিত্রে সবিশেষ অবদানের জন্য প্রদান করা হয়। বিজয়ীকে এম্পায়ার অ্যাওয়ার্ডস মূর্তি প্রদান করা হয়ে থাকে। ১৯৯৬ সালে এই পুরস্কারটির প্রচলন করে ব্রিটিশ চলচ্চিত্র বিষয়ক ম্যাগাজিন এম্পায়ার। সেসময় পুরস্কার বিজয়ী ম্যাগাজিনটির পাঠকদের ভোটে নির্বাইত হত। ২০তম এম্পায়ার অ্যাওয়ার্ডস হল সবচেয়ে সাম্প্রতিক এম্পায়ার অ্যাওয়ার্ডস প্রদান অনুষ্ঠান। ২০১৪ সালের সেরা চলচ্চিত্র নির্মাতা ও অভিনেতাদের মধ্য থেকে এর বিজয়ী নির্বাচিত করা হয়। যুক্তরাজ্যের লন্ডনে এই পুরস্কার প্রদান অনুষ্ঠান আয়োজিত হয়েছিল। ১৪তম পুরস্কার অনুষ্ঠান থেকে এটি আর্থিক পৃষ্ঠপোষকতা করে আসছে হুইস্কি নির্মাতা প্রতিষ্ঠান জেমসন আইরিশ হুইসকি, তাই তখন থেকে এই পুরস্কারটি জেমসন এম্পায়ার অ্যাওয়ার্ডস নামেও পরিচিতি পায়। "James Nesbitt to host the Jameson Empire Awards 2015" (PDF) (সংবাদ বিজ্ঞপ্তি)। Bauer Consumer Media। Premier। মার্চ ২৫, ২০১৪। সংগ্রহের তারিখ অক্টোবর ২, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Ojomu, Nola; Leyfield, James (মার্চ ৩০, ২০১৪)। "Tom Cruise cuts a dapper figure in an immaculate navy suit as he is named Legend Of Our Lifetime at the 2014 Empire Film awards"। Mail Online। Associated Newspapers Ltd। সংগ্রহের তারিখ এপ্রিল ১, ২০১৪।  "Jameson Empire Awards 2009 - Nominations" (সংবাদ বিজ্ঞপ্তি)। Bauer Consumer Media। মার্চ ২, ২০০৯। মে ৮, ২০০৯ তারিখে মূল থেকে আর্কাইভ করা। সংগ্রহের তারিখ আগস্ট ৬, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Turney, Ewan (ডিসেম্বর ১, ২০০৮)। "Jameson to sponsor Empire Awards"। Morningadvertiser.co.uk। William Reed Business Media। অক্টোবর ১, ২০১৪ তারিখে মূল থেকে আর্কাইভ করা। সংগ্রহের তারিখ অক্টোবর ১, ২০১৪।  Official website (latest ceremony) 2014 Done in 60 Seconds official website ইন্টারনেট মুভি ডেটাবেজে The Empire Awards (ইংরেজি)
অরণ্যকাণ্ড

রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে। রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন। জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন। Goldman 1990, p.9 William Buck ও Van Nooten 2000, p.166-168 Keshavadas 1988, pp.112-115 Keshavadas 1988, pp.121-123 William Buck ও Van Nooten 2000, p.183-184
প্রফুল্লনলিনী ব্রহ্ম

প্রফুল্লনলিনী ব্রহ্ম (২২ ফেব্রুয়ারি, ১৯১৪ - ২২ ফেব্রুয়ারি, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। প্রফুল্লনলিনী যখন কুমিল্লা ফয়জুন্নেসা গার্লস হাইস্কুলের অষ্টম শ্রেণির ছাত্রী তখন সহপাঠী শান্তি ঘোষ ও সুনীতি চৌধুরীকে তিনিই প্রথম বিপ্লবের পথ দেখান। ম্যাজিস্ট্রেট স্টিভেন্সকে গুলি করায় শান্তি-সুনীতি বন্দী হন এবং পুলিস ১৫ ডিসেম্বর, ১৯৩১ তারিখে তাকেও গ্রেপ্তার করে। কিন্তু তার বিরুদ্ধে উপযুক্ত প্রমাণ না থাকায় তাকে ২২ মার্চ ১৯৩২ তারিখে ডেটিনিউ হিসেবে জেলে ও বন্দীনিবাসে রেখে দেয়। এই সময় আই.এ.ই. ও বি.এ. পাশ করেন। কুমিল্লা শহরে অন্তরীণ থাকাকালে রোগাক্রান্ত হয়ে প্রায় বিনা চিকিৎসায় মারা যান এই মহিলা বিপ্লবী। প্রফুল্লনলিনী ব্রহ্ম ১৯১৪ সালের ২২ ফেব্রুয়ারি বাংলাদেশের কুমিল্লায় জন্মগ্রহণ করেন। তার পিতার নাম রজনীকান্ত ব্রহ্ম এবং মাতার নাম রঙ্গবাসী ব্রহ্ম। তার পিতা মোক্তার ছিলেন। কিন্তু আইন অমান্য আন্দোলনে যোগদান করে তিনি কোর্ট বর্জন করেন। এই আবহাওয়াতে বড় হবার কারণে প্রফুল্লনলিনীদের বাড়িটা স্বদেশীভাবাপন্ন হয়ে ওঠে। প্রফুল্লনলিনী পিতার নিকট থেকেই স্বাধীনতা সংগ্রামের পথে অগ্রসর হবার প্রেরণা পান। অল্প বয়সেই মেয়ে প্রফুল্ল বিপ্লবের পথে পা বাড়িয়েছিলেন। কুমিল্লার যুগান্তর দলের সঙ্গে তিনি ক্রমে জড়িয়ে পড়েন। তিনি ফয়জুন্নেসা গার্লস হাইস্কুলে লেখাপড়া করতেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ৪১১, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২০। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৫৫-১৫৬। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
প্রফুল্লবালা মুখোপাধ্যায়

প্রফুল্লবালা মুখোপাধ্যায় (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী। ১৯৩০ সনে আইন অমান্য আন্দোলনে অংশগ্রহণ করে কারাবরণ করেন। তার চেষ্টায় হাওড়ায় সত্যাগ্রহী সমিতি গড়ে উঠেছিল। বিপ্লবীদের তিনি আশ্রয় দিয়ে রক্ষা করতেন। তার স্বামীর নাম প্রভাতকুমার মুখোপাধ্যায়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ১৯৬, ৪১১, আইএসবিএন ৯৭৮-৮১-৭৯৫৫-১৩৫-৬
সাভার ইউনিয়ন

সাভার ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১০.২০ বর্গ কিলোমিটার। সাভারের রাজাশনের দেওগাঁও এলাকায় সাভার ইউনিয়ন পরিষদ কার্যালয় অবস্থিত এবং ১ নং কলমা বাসস্ট্যান্ড এলাকায় ইউনিয়ন তথ্য ও সেবা কেন্দ্র অবস্থিত। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
বাংলা চলচ্চিত্র (দ্ব্যর্থতা নিরসন)

বিশ্বের যেকোন স্থান থেকে বাংলা ভাষায় নির্মিত চলচ্চিত্রসমূহ বাংলা চলচ্চিত্রের অন্তর্ভুক্ত। বাংলা চলচ্চিত্র বলতে আরও বুঝানো হতে পারে: বাংলাদেশের চলচ্চিত্র পশ্চিমবঙ্গের চলচ্চিত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বনগাঁও ইউনিয়ন

বনগাঁও ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১৮.০৫ বর্গ কিলোমিটার। ইউনিয়নের নগর কোন্ডা এলাকায় বনগাঁও ইউনিয়ন পরিষদ কার্যালয় ও ইউনিয়ন তথ্য ও সেবা কেন্দ্র অবস্থিত। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং